Source: https://ronniszakkonyv.hu/hvg-orac-kiado,4
Timestamp: 2017-08-19 22:38:58
Document Index: 4637315

Matched Legal Cases: ['bíróság ', 'bíróság ', 'Bíróság ', 'Bíróság ', 'Bíróság ', 'bíróság ']

HVG-ORAC Kiadó - G-I - KIADÓ - 4
Anka Márton, Anka Tibor, Bodzási Balázs, Leszkoven László, Pomeisl András
Új magánjog sorozat 13. kötet
1 680 Ft - 35 100 Ft
Fő kategória >KIADÓ >G-I >HVG-ORAC Kiadó
A közigazgatási jogviszonynak ma a jogirodalomban nincs – elvileg megalapozott, gyakorlatban is használható – fogalma. A könyv egyrészt ennek a hiánynak a megszüntetését kísérli meg. Az eltérő eljárási rend és az eltérő jogkövetkezmények miatt nagy jelentőségű annak eldöntése, hogy a jogvita polgári vagy közigazgatási. (A legismertebb ilyen ügyek az ún. parkolási ügyek, az ingatlan-nyilvántartási ügy és a dologi jogi igény elhatárolása, műsorszolgáltatási ügyek, a közigazgatási szerződések megsértése stb.)
A szerző másrészt részletesen elemzi egy önálló közigazgatási bíróság vagy a bírósági szervezetben működő, de viszonylagos önállósággal rendelkező szervezet előnyeit és hátrányait, bemutatva, hogy az új szervezetben a közigazgatási per eljárási szabályait mennyiben kell változtatni. A kötetnek különös jelentőséget ad, hogy Alaptörvényünk új rendelkezései a közigazgatási bíróság szervezetére és működésére is hatással vannak.
Kézirat lezárva: 2011. január 3.
Szerző:dr. Angyal Zoltán
HVGORAC Kiadó, 2011
Kézirat lezárva: 2010. augusztus 31.
Szerző: Madai Sándor dr.
A csalás tekintetében hatalmas adóssága volt a hazai büntetőjog-tudománynak. Angyal Pál 1939-ben megjelent munkája óta nem készült átfogó, elemző monográfia e bűncselekményről, pedig az azóta eltelt hetven esztendő több szempontból is alapvető szemléletváltást hozott a magyar büntetőjogban.
A csalás hosszú évszázadokon keresztül küzdött önálló, a hamisítástól független létéért. Évszázadok kellettek ahhoz, hogy igazságsértő mivoltát levetkőzve, tisztán vagyonelleni köntösbe öltözve jelenjen meg az európai büntető törvénykönyvekben, ahol talán valamennyi csalárd, idegen vagyonból részesedni kívánó büntetendő magatartás kiindulópontjaként állja a jogalkotási forgószelek viharát.
Kézirat lezárása: 2010. szeptember 1.
Szerző: Dósa Ágnes dr.
Az egészségügyi szolgáltatók, kórházak, rendelőintézetek, orvosok elleni kártérítése perek mind Magyarországon, mind pedig külföldön az elmúlt másfél évtizedben megsokszorozódtak. Ezen eljárások – az esetek többségében - következményeiket tekintve messze túlmutatnak egy-egy ügyben hozott ítélet közvetlen hatásain. Bár a közvetlen pénzügyi hatást semmiképpen nem szabad lebecsülni, hiszen egy elvesztett kártérítési ügy alapjaiban rengetheti meg egy kisebb szolgáltató működését, de talán ennél is fontosabb, hogy a bírói gyakorlat által felállított követelmények nagy hatással lehetnek az egészségügyi ellátók mindennapi működésére is – akár úgy, hogy a defenzív medicina irányába tolják el az orvoslást, akár úgy, hogy megváltoztatják például az alkalmazott betegtájékoztatási, dokumentációs gyakorlatot.
Szerzők: Gál Judit dr., Adorján Csaba dr.
Az átalakulással foglalkozó önálló kiadvány utoljára 1999-ben jelent meg.
Az azóta eltelt tíz évben a gazdasági társaságok átalakulásának szabályai – a Gt. és a Ctv. folytonos módosításai ellenére – koncepcionálisan keveset változtak, csekélyebb anyagi jogi módosulások mellett azonban az eljárásjogban lényeges újdonságok is vannak.
A kézikönyvként megjelenő, a gyakorlati szakemberek használatára szánt kiadvány foglalkozik az átalakulás általános tudnivalóival, az egyes társasági formák átalakulásával, az országhatárokon átnyúló átalakulások teendőivel. Kitér a társasági formaváltással, egyesüléssel, szétválással összefüggő és az átalakulásnak nem minősülő, illetve „kedvezményezett” átalakulással kapcsolatos előírásokra. Részletes útmutatásokat tartalmaz az átalakulás számviteli és adójogi tudnivalóiról, és néhány iratmintával segítené a jogalkalmazást.
A kézirat lezárva: 2010. február 1.
Szerző: Decastello Alice dr.
A mediáció divatos téma lett a kilencvenes évek második felétől kezdve, de az egészségügyi mediációval csak érintőlegesen foglalkoztak a magyar jogirodalomban.
A téma tárgyalásának aktualitását az adja, hogy az egészségügyben jelentkezető polgári peres eljárások az ún. műhibaperek száma és a megítélt kártérítési összeg növekszik. Becslések szerint ma évente körülbelül 300 műhibaper (hivatalosan: polgári peres kárigény) indul Magyarországon. Az eljárások többsége 1-3 év alatt befejeződik, de akadt olyan ügy is, amelyben csak öt év eltelte után született döntés. Az egyik nagyvárosban 2000 óta zajlik a legrégebbi, még folyamatban lévő peres ügy, amely másodfokon tart, de jogerős ítélet - egyelőre - nem született.
A KÖZIGAZGATÁSI ELJÁRÁS SZABÁLYAI I-II. Kapcsos kommentár
Harmadik, egybeszerkesztett kiadás.
Szerzők: Andrusek Vanda; Heinemann Csilla; Kalas Tibor; Kardkovács Kolos; Kárpáti Magdolna; Kaszainé Mezey Katalin; Kovács László; Kozma György; Kurucz Krisztina; Lomnici Zoltán; Madarász Gabriella; Márton Gizella; Petrik Ferenc; Tamás András; Tóth Kincső
A közszolgálat szakemberei számára mindennapi kihívást jelent a közigazgatási hatósági eljárásra és szolgáltatásra vonatkozó jogszabályok megismerése, illetve azok szakszerű végrehajtása. Éppen ezért a jogterület szakértői által írt kötet célja - a Ket. (2004. évi CXL. törvény) magyarázatán kívül - a Ket.-hez igazodó eljárási rendelkezések gyakorlatorientált feldolgozása, valamint az aktuális törvénymódosítások és a legújabb joggyakorlat bemutatása. A kötet a Ket. magyarázata mellett a társadalombiztosítási eljárás, a tisztességtelen piaci magatartás és a versenykorlátozás tilalmával kapcsolatos eljárás, a vámeljárás, valamint az iparjogvédelmi eljárások főbb szabályaira is kitér.
A szerző 2004-2005-ben kormányzati szervezeti decentralizációs és deregulációs programot vezetett, ennek tapasztalatait foglalta össze e könyvében. Sárközy Tamás az alapellentmondást abban látja, hogy a rendszerváltozás után kialakult ugyan a jogállami államszervezet, de az nem eredményes, nem költségtakarékos, tehát nem hatékony. A monográfia elemzi a kormányzati szervezetrendszer problémáit a kormány testületi működésével kezdve, a kormányzati ellensúlyokon át, a minisztériumok, kormányhivatalok, illetve területi szervek és háttérintézményeik tevékenységéig. A munka végén javaslatokat tesz egy kisebb, olcsóbb, de hatékonyabb kormányzati szervezetrendszerre, felvázolva a kormányzás modernizálásának programját.
A tananyag elkészítését alapvetően két szempont vezérelte: egyrészt egy hiteles, elsősorban a fő fejlődési pontokra hangsúlyt helyező bemutatása az újkori vagy másképpen polgári korszak állam és jogfejlődésének. Másrészt - tekintettel a tanításból adódó didaktikai szempontokra is - a tananyagnak egyfajta jogági bemutatatását kísérli meg. Ez új módszert jelent, melyet hitelesít az a jogtudomány-történeti tény is, hogy éppen a polgári korban kezdték a kontinentális európai jogtudósok a joganyagot jogágak szerint tördelni, vagy jogágakba struktuálni.Ennek megfelelően az anyag három nagy egységre bontva kerül bemutatásra: 1. közjog-közigazgatási jog; 2. magánjog ; 3. büntetőjog - büntetőbíráskodás rendje. A záró fejezetben az állam külső megjelenítése és a hatalmi szimbolika kérdéskörét dolgozzák fel a szerzők.
EGYETEMES ÁLLAM- ÉS JOGTÖRTÉNET (Ókor - feudális kor)
2016-os utánnyomás
Szerző: Kisteleki Károly dr., Lövétei István dr., Nagyné dr. Szegvári Katalin, Rácz Lajos dr., Schweitzer Gábor dr., Tóth Ádám dr.
Szerkesztő: Máthé Gábor dr. (lektor), Rácz Lajos dr.
Szerző: Sándor Tamás dr., Vékás Lajos dr.
HVG-ORAC Kiadó, 2005
A kézirat lezárva: 2011. szeptember 30.
A szerző a jogterület kiváló szakértője, akinek hasonló című könyve az elmúlt 14 évben már három kiadást megért. Középpontjában az európai integráció jogának, jogi életének vizsgálata és a jogharmonizációs tevékenység elemzése áll, az elemzésben nagy figyelmet kap az Európai Bíróság jogfejlesztő tevékenységének és az uniós jog konzisztenciájának kérdése. A könyv negyedik, bővített kiadásának az oka a Lisszaboni Szerződés 2009. december 1-jei hatálybalépésével bekövetkezett jogváltozás feldolgozása.
Szerző: Kincses László dr.
Szerkesztő: Meiszter Dávid dr. (lektor)
A kiadvány az egyetemes állam- és jogtörténet keretébe illesztve áttekintést nyújt a diplomácia történetének legfontosabb eseményeiről az ókortól napjainkig.
A történelmi elemek mellett a szerző gondot fordított arra is, hogy a diplomácia nemzetközi jogi alapjairól, a diplomácia intézményeinek kialakulásáról megfelelő ismereteket nyújtson, így a történeti anyag egyben a külpolitika végrehajtásában elsődleges szerepet játszó diplomácia jogi hátterét is kifejti. A mű a diplomácia élő intézményeit, legújabb fejleményeit is érinti, így az Európai Unió keretébe folyó többoldalú diplomáciát is. Az egyetemes jog- és intézménytörténet mellett megfelelő terjedelemben foglalkozik a magyar diplomácia múltjával és más, mind két-, mind pedig többoldalú keretekbe kifejtett tevékenységével.
A táblázatok nélküli szöveg is megvásárolható 4000 Ft-os áron.
Visualising law, as the authors are attempting to do in this book, gives the reader some idea of what the blueprint of the edifice of European Union law looks like. The book contains 278 EU law-related charts (primary, secondary and case law) dealing with the following issues: introduction to the subject, the development of European integration, institutions, competences of the EU, the making of secondary law, the nature of EU law, introduction to substantive law, the internal market, competition law, social law, legal integration and enforcement.
Csak a szöveges rész!
A táblázatokat lásd a bővített kötetben!
Szerzők: Sándor István dr., Boóc Ádám dr., Dömötör László, Szappanos Géza
Az 1990-es évek kezdetétől Magyarországon egyre nagyobb intenzitással kapott szerepet a gazdasági életben a külföldi gazdasági szereplők megjelenése. Ennek a folyamatnak szükségszerű velejárójává vált, hogy a szerződések, különböző jogi entitások alapító iratai és egyéb okiratok nem csak magyar, hanem idegen nyelveken is napvilágot látnak és egyre nagyobb szerepet kapnak. Ez a tendencia a Magyar Köztársaságnak az Európai Unióhoz történt csatlakozásával csak erősödött.
Globalizálódó világunkban egyre több szakterület képviselőjének van szüksége nemzetközi kitekintésre. Ehhez azonban nem csak a határainkon túl zajló események naprakész ismeretére van szükség, hanem arra is, hogy a felénk áradó információkat értelmezni is tudjuk, összefüggésekbe állítva őket. Ez a könyv ehhez, vagyis a nemzetközi kapcsolatok mozgatórugóinak a megértéséhez kíván segítséget nyújtani. A nézőpontot a politikatudomány szemlélete határozza meg, de a munka más szakterületekre is támaszkodik.
Az Európai Unióba való belépés óta része a magyar jognak a határokon átnyúló fizetésképtelenségi eljárásokról szóló 1346/2000/EK rendelet, amely maga írta elő az időszakos felülvizsgálatát. Ennek eredményeként lesz alkalmazandó a 2017. június 26-át követően induló eljárásokban a fizetésképtelenségi eljárásról szóló új 2015/848/EU rendelet. Bár az új rendelet sok helyen a kialakult egységes gyakorlatot építette be a régi szövegébe, vagy vitás kérdéseket oldott meg, mégsem csak egy egyszerű módosítást burkoltak új köntösbe, mert következményeiben is egy új jogszabályról beszélhetünk.
Szerző: Csűri Éva dr.
Szerkesztő: Szabó Júlia dr.
A Csjt., a Gt., a Tpt., az Szvt., és a privatizációval kapcsolatos jogszabályok együttes alkalmazásával összefüggő jogirodalmi álláspontok egy része, illetőleg a Legfelsőbb Bíróság elmúlt tíz évben kialakított házassági vagyonjogi ítélkezési gyakorlata a 2006-os új Gt.-be már beépült, a jövőben pedig – annak Javaslata szerint – előreláthatóan az új Polgári Törvénykönyv Családjogi Könyvébe (a továbbiakban: Csjk.) is beépül majd.
Szerzők: Akácz József dr., Belegi József dr., Katona Sándor dr., Kónya István dr., Márki Zoltán dr., Mészár Róza dr., Molnár Gábor Miklós dr., Soós László dr.
Szerkesztette: Kónya István dr.
A kézirat lezárva: 2008. április 30.
BÜNTETŐELJÁRÁS JOG I-III - Kapcsos kommentár
Második, átdolgozott és egybeszerkesztett kiadás
Szerző: Akácz József dr., Belegi József dr., Belovics Ervin dr., Berkes György dr., Czine Ágnes dr., Dr. Máziné dr. Szepesi Erzsébet, Kónya István dr., Láng László dr., Márki Zoltán dr., Mészár Róza dr., Molnár Gábor dr., Némethné dr. Bokor Klára, Soós László dr., Rabóczki Ede dr.
Szerkesztő: Berkes György dr., Belegi József dr.
Kiadványunk megbízható segítséget nyújt a jogalkalmazók számára a büntetőeljárással kapcsolatos rendelkezések helyes és egységes értelmezéséhez. A kommentár feldolgozza a Be. rendelkezéseivel kapcsolatos bírói gyakorlatot, különös tekintettel a Legfelsőbb Bíróság (Kúria) Büntető Kollégiumának véleményeire is, valamint a megfelelő helyen utal a Be. végrehajtási jogszabályainak és a büntetőeljárást érintő más jogszabályok rendelkezéseire.
A BÜNTETÉS-VÉGREHAJTÁS GARANCIA- ÉS KONTROLLRENDSZERE MAGYARORSZÁGON
Szerző: Lajtár István dr
Korunkban a büntetés-végrehajtási jog reneszánszát éli, az elmúlt másfél évtizedben olyan fokú jogi vérátömlesztésnek lehetünk tanúi, ami a büntetés-végrehajtási jog valamennyi alkalmazója számára komoly kihívást jelent. A folyamat az 1993. évi XXXII. törvény megalkotásával kezdődött és napjainkban is tart, az 1979. évi 11. számú törvényerejű rendeletet felváltó új Büntetés-végrehajtási kódex megalkotása mára belátható közelségbe került.
A BÜNTETŐELJÁRÁSI TÖRVÉNY MAGYARÁZATA [Előrendelés]
Várható megjelenés: 2017. december
A KÖZIGAZGATÁSI PERRENDTARTÁS MAGYARÁZATA - A KÖZIGAZGATÁSI ELJÁRÁS SZABÁLYAI II. [Előrendelés]
Várható megjelenés: 2017. május
AZ ÁLTALÁNOS KÖZIGAZGATÁSI RENDTARTÁS MAGYARÁZATA - A KÖZIGAZGATÁSI ELJÁRÁS SZABÁLYAI I. [Előrendelés]
2018. január 1-jén hatályba lép az általános közigazgatási rendtartásról szóló 2016. évi CL. törvény, rövidítve az „Ákr.”. Az új kódex feladata, hogy a megszámlálhatatlan módosításon átesett és emiatt koherenciáját vesztett Ket. helyébe lépve – a minden hatósági eljárásban közös szabályok minél egyszerűbb, közérthetőbb és tömörebb lefektetésével – segítse mind az ügyintézők munkáját, mind az ügyfelek joghoz jutását.
AZ ÚJ PP. IRATMINTATÁRA [Előrendelés]
Beadványtervezetek az új Pp. minden eljárási cselekményéhez, összesen 437 iratminta
Várható megjelenés: 2017. június
Szerzők: Belcsák Róbert; Gelencsér Dániel; Jójárt Eszter; Kőrös András; László András Dániel; Orosz Árpád; Parlagi Mátyás; Reviczky Renáta; Turbucz Zoltán
Az új Pp. a professzionális pervitel megteremtése érdekében nagyban épít a polgári per szereplőinek aktív, szakszerű közreműködésére, a jogi képviselőkkel szemben a jelenleginél magasabb követelményeket állít fel. Az új törvény az eddiginél jóval bonyolultabb szabályozást vezet be, továbbá számos olyan – első ránézésre nehezen észlelhető – részletszabályt tartalmaz, amely megnehezíti a befogadható beadványok elkészítését.
A POLGÁRI PERRENDTARTÁS ÉS A KAPCSOLÓDÓ JOGSZABÁLYOK KOMMENTÁRJA I-II. [Előrendelés]
Várható megjelenés: 2017 nyár
- Az új Pp. szabályainak magyarázata első kézből, a törvény előkészítését az első pillanattól meghatározóan befolyásoló kodifikációs téma- és munkabizottsági elnökök és tagok tollából.
- A kötetet Varga István tanszékvezető egyetemi tanár (ELTE ÁJK Polgári Eljárásjogi Tanszék), ügyvéd, a Polgári Perjogi Kodifikációs Főbizottság tudományos titkára szerkesztette. Lektora Németh János professzor emeritus, a Főbizottság elnöke, az Alkotmánybíróság volt elnöke.
- Tudományosan megalapozott, de elsősorban a mindennapi gyakorlati jogalkalmazói igényeknek megfelelő kommentár.
AZ ÚJ BTK. ÉS A KAPCSOLÓDÓ JOGFORRÁSOK, BÍRÓSÁGI IRÁNYMUTATÁSOK - Elfogyott
A kézirat lezárva: 2016. május 1.
Szerkesztette: Czine Ágnes
A Büntető Törvénykönyv hatálybalépésével kezdődő új jogállapot áttekintéséhez nyújt segítséget ez a forrásgyűjtemény. Arra szolgál, hogy a bírák, az ügyészek, az ügyvédek, a nyomozó hatóság, valamint a büntetőjog iránt érdeklődők a tárgyalótermekben és azon kívül is gyors eligazodást nyerjenek a különböző jogforrásokról. A kötet a 2013. július 1-jén hatályba lépett Btk. értelmezéséhez, napi alkalmazásához nyújt elengedhetetlen segítséget.
JOGI SEGÍTSÉGNYÚJTÁS – KÖZVETÍTÉS – ÁLDOZATPOLITIKA - Elfogyott
Az értekezés témája a joghoz jutás egyes alternatíváinak alapjogi, valamint jogszociológiai szempontú vizsgálata, közelebbről az igazságszolgáltatáshoz való hozzáférés és az alternatív vitarendezési mechanizmusok intézményi aspektusainak, illetve empirikus megközelítésének feltárása Magyarországon és Hollandiában. A szerző törekedett a hatékonyság, a gyorsaság és az olcsóbb jogérvényesítés megvalósítását felvázoló ingyenes, megelőlegező jellegű vagy piaci mechanizmussal működő, jogvédelmet széles körben biztosító jogintézmények szolgáltatásainak feltárására.